text: Fleiri børn enn nakrantíð spæla hondbólt. Kappingarárið 2018/19 eru 152 ungdómslið tilmeldaði. Tað eru fimm lið fleiri enn í fjør, sum eisini setti met við fýra fleiri liðum enn árið fyri.
text: #000000
text: Harumframt vóru 42 lið við til fyrstu U8 kapping í ár, sum eisini eru fleiri lið enn í fjør. U8 verður skipað sum ein kapping fyri seg, og dystirnir verða ikki gjørdir upp í málum og stigum.
text: #000001
text: Tað merkir, at áleið 1900 børn og ung í aldrinum sjey til 18 ár spæla hondbólt í ár.
text: #000002
text: – Tað er ilt at siga júst hví áhugin hjá børnum at spæla hondbólt økist hvørt ár, men eg vænti, at tað er ein blandingur av, at feløgini leggja størri orku í barnaliðini, HSF ger meira burturúr U-kappingunum, okkara landslið fáa alsamt betur altjóða úrslit, ið skapar størri áhuga, samstundis sum fólkatalið í Føroyum er vaksið, sigur Ári Rouch frá HSF, ið leggur kappingarnar til rættis.
text: #000003
text: Størsti bólkurin er U10, har heili 49 lið eru við – 28 dreingjalið og 21 gentulið.
text: #000004
text: Hondbóltssambandið heldur tað vera hugaligt, at fleiri av smærru feløgunum luttaka við fleiri liðum hetta kappingarárið, eitt nú VB, sum er farið úr seks liðum í fjør upp í átta lið í ár.
text: #000005
text: Í alt luttaka 183 lið frá 13 feløgunum í landskappingarárið 2018/2019, umframt 42 lið í U8.
text: #000006